Vaľová, Jana, poslankyňa NR SR (2020-02-20):
Ďakujem veľmi pekne. Veľmi krátko, keďže kolegovia hovoria, že im neobjasním, lebo tu nesedeli, beriem to, čo má spoločné s tým všetkým pani Radičová, čo má spoločné KDH a tak ďalej. Tak ma to strašne mrzí, že tu čítate denníky N, ale ja by som chcela niečo povedať. Vážení kolegovia, kolegyne, toto bol fantastický príklad pani Cigánikovej, ako je ľahko z opozičnej lavice ukázať prostredník. Myslím si, že ten prostredník sa po voľbách ujde aj všetkým občanom, ktorí vám dôverujú. A je omnoho ťažšie zobrať ukazovák a stlačiť sociálne opatrenia pre týchto ľudí a potom byť za nich zodpovední a tieto sociálne opatrenia im dať. Takže pani Cigániková, keď tu prečítala, čo všetko dokázala, že sme si to nevšimli, tak myslím si, že tým posledným gestom to úplne potvrdila, aká je vzdelaná, aké urobila dizertačné práce a čo všetko dokázala v zdravotníctve. Takže toto, milí občania, aby ste sa nedočkali od tejto opozície, ten zdvihnutý prostredník. A poďme na to. Prečo toto skrátené legislatívne konanie? No o chvíľočku vám to prečítam a j prečo. Preto, milá opozícia, aby ste neukazovali ľuďom prostredník, ako to tu je vo zvyku, ale aby ste to, čo rozprávate a čo stále tvrdíte, že SMER urobil málo, aj keď SMER musím povedať, že zaviedol trinásty vianočný dôchodok, dodneska ste ho nezrušili. Ani pán Mihál. Tvrdil, že je to nesystémové opatrenie. Ďalej sme zaviedli príspevok pri narodení prvého, druhého, tretieho dieťaťa, zvýšili sme materskú, zvýšili sme rodičovskú. Stále tu máte ústa plné Spojených štátov amerických a ja vám poviem, že my máme najdlhšiu materskú dovolenku v celej Európskej únii. A už nebudem rozprávať o Spojených štátoch amerických, lebo mi tam teraz rodila priateľka, kamarátka, aby to ste to zase zle nepoňali, kamarátka. A tá mi povedala, že v Spojených štátoch amerických je materská dovolenka od troch týždňov maximálne do troch mesiacov. A rozhodne sa zamestnávateľ, koľko zostanete na materskej dovolenku. Ale na Slovensku je to ináč. Všetci, ktorí tu chodia, a vy rozprávate, že naši mladí odchádzajú do zahraničia. Áno, odchádzajú. Niektorí dobrovoľne a väčšinou dobrovoľne. Potom načo máme Európsku úniu? Načo sme otvorili hranice? Načo? No veď predsa, aby išli do zahraničia, aby naberali skúsenosti, ktorí chcú, sa vrátia, ktorí nechcú, sa nevrátia. Ja nerozumiem teraz, čo vy rozprávate, že odchádzajú do zahraničia. Veď na to je Európska únia, aby mohli aj mladí, aj starí, aj ktokoľvek chce, mohol voľne cestovať, nájsť si zamestnanie, poprípade študovať a podobne. Ja to takto vnímam. A nevnímam to nejak ináč. Samozrejme, ak je miesto lepšie platené, tak samozrejme, že ten človek, ktorý sa tam uplatní a nebude robiť len podradnú prácu, teda na takú, ktorú, lebo tuná má vzdelanie a robí možno nejakú inú prácu, ktorá nie je adekvátna na jeho vzdelanie, tak je to iné. Ale ak sa uplatní naozaj v takom rezorte, v ktorom má vzdelanie, je to fajn. No a teraz sa vráťme k tomu. Pán Viskupič povedal, že ak teraz zahlasujú, tak, chudáčik, budúci minister financií bude mať v rozpočte mínu. A dostali strach. Tak ja vám prečítam tie míny, ktoré sme dostali my, čo sa pýtate, čo robil SMER celé roky. Tak poďme na to. Tridsať miliárd ročne deficit v Sociálnej poisťovni. Predali sa podiely z SPP a sa vyrovnával prvý pilier, keď ste zaviedli druhý pilier, vážení. Tuná sedel Kaník... (Rečníčka oslovuje predkladateľa.) Kde to bol pán minister, v ktorom štáte? (Reakcia predkladateľa: V Čile.) V Čile. Keď pán Kaník si zobral poslancov, zobrali si služobné lietadlá a autá a odišli tam do Čile, aby tú genialitu, kde druhý pilier v Čile skončil, kde sa neujal v Česku, kde sa neujal v Poľsku, aby tuná tento experiment na týchto občanov zaviedli. Tridsať miliárd ročne. Vy sa bojíte sekery, pán Viskupič? Míny?! Tak to nebola mína, ale toto ani neviem nazvať, čo to bola za zbraň. To bola explózia. A ďalšie veci vám prečítam. Toto bola jadrová bomba, čo ste nám nechali. Pravica, KDH. Keď som sa pýtala pani Radičovej, pána Brockého, že na všetkých, na bilbordoch presviedčali, aby vstúpili do druhého piliera, že budú mať švajčiarske dôchodky, a keď som sa ich spýtala, prečo oni nie sú v druhom pilieri, tak na to nevedeli odpovedať. Prečo, keď také niečo geniálne vymyslelo KDH, prečo jej poslanci nešli do druhého piliera? A teraz sa tu tvári pani Gaborčáková, ministerka za KDH, budúca, sociálnych vecí, a nemá ani šajnu, čo sa tu dialo a nemá ani šajnu, čo kedysi sa udialo a čo je. Tak sa rozprávajme o dôchodkoch a nečítajme Denník N, ktorý si vymýšľa kauzy, ktoré nie sú vyšetrené, a vy tu ich budete sčítavať, tak ja vám tu načítam také výmysly, že koľko budete len chcieť. Ďalšia vec, čo urobil pán Kaník, keď tak myslíte so sociálnym štátom. Pán Kaník zobral ľuďom dôchodky a bol pán Beblavý jeho štátny tajomník, nový politik. Zobral dôchodky ľuďom, zobral invalidné dôchodky. Pán Rajtár, usmievajte sa, myslím si, že je to fakt smiešne, že zobrali 34 914 ľuďom dôchodky, a my sme museli vyrovnať, my sme museli vyrovnať ďalšie 3 miliardy. To už je 33 miliárd. Čiže toto sú, vážení, míny. Toto boli míny. A pýtate sa, čo robil SMER? No SMER to všetko vyrovnal. Vyrovnal týmto ľuďom invalidné dôchodky a snažil sa stále navyšovať dôchodky, snažil sa dávať vianočné príspevky a snažil sa týmto ľuďom pomáhať. Poďme ďalej. Kaník a Beblavý poškodili novým spôsobom výpočtu dôchodku viac ako 400-tisíc starodôchodcoch, ktorým boli priznané dôchodky od 1. októbra 1988. Vyrovnanie týchto dôchodkov by stálo 12 miliárd. Čo to tu rozprával pán Heger pred chvíľkou? Že oni nám hovorili, veď oni nám stále hovoria, že to treba vyrovnať. A bojíte sa stlačiť tlačidlo, aby ste ľuďom zvýšili, ješižmária, aby ste ľuďom zvýšili a aby ste im dali 13. dôchodok. Vy sa bojíte stlačiť tlačidlo a ukazujete tu ukazováky. (Reakcia z pléna.) Áno, to je jedno, pán Heger, vy ukazujete, čo chcete, takže nebudem sa. Tak pán Rajtár, dobre. Tak, pán Rajtár. Nie, tak pán Rajtár, tak sa ospravedlním, pán Rajtár, ale hovorila som o Hegerovi, tak takto. Čiže ja sa pýtam, čiže ja sa pýtam, čiže to, čo ste urobili, pravica, my sme mali vyrovnať 12 miliárd. Nech sa páči, však budete mať možnosť, boli ste dva roky vo vláde. A zase odcitujem pána Mihála, chudáčika, ktorý skončil, titulok v novinách „Nemohol som nič urobiť, lebo pán minister financií mi nedal peniaze“. Nemohol som urobiť tieto opatrenia. Ale čo urobil pán Mihál? Keď nastúpil na ministerstvo práce a sociálnych vecí, znížil rodičovský príspevok o 100 eur z 256 eur čistej minimálnej mzdy. Vážení, toto sú vaše opatrenia, ktoré myslíte vážne s týmto štátom. Toto sú vaše opatrenia, toto sú vaše skutočné kroky. Tak naberte odvahu, stlačte to tlačidlo a povedzte ľuďom, áno, budete mať 13. dôchodok, zvýšime vám prídavky a my na to na seba zoberieme takisto zodpovednosť. A uvidíme, kto bude vo vláde, tak ten nech ukáže, že to myslí vážne. No, a teraz sa poďme ešte pozrieť do regiónu veľmi krátko. Vyplakávali ste tu, ako sa strašne súdite. Verte mi, že aj my sa súdime a vy na nás podávate trestné oznámenia en bloc. Vy ste s tým začali a používate to ako volebný nástroj v regiónoch, používate to vo veľkej politike a stále a stále. Na mňa bolo kopu trestných oznámení rovnako. Anonymných a všelijakých rôznych, aby ma zahlcovali prácou, keď som bola primátorka. Denník N bol u mňa vyschránkovaný. Denník N vychádza na Slovensku 2-tisíc kusov a zrazu bol vyschránkovaný v Humennom 12,5-tisíc s úplnými nezmyslami, ktoré dneska nikto neobráti a s úplne inými vecami. Ale vráťme sa do regiónov, lebo ja dnes chodím úplne veselá po meste. A viete prečo? Lebo tých mladých ľudí, čo do Humenného navozili, tým, čo im premietali filmy, lebo spomínate film Sviňa, presne to sa opakovalo u mňa. Presne tá istá agentúra u mňa robila kampaň, že najprv o mne natočili film, potom ten film, ktorý natočili, viete, o čom bol celý môj problém ako primátorky, už keď ste vy o sebe rozprávali, že v Humennom sa postavila učiteľka, ktorá išla 50-tisíc do mínusu v rozpočte z ľudovej školy a povedala pred publikom, že aby sme školu nazvali po Petrovi Breinerovi. Sám Peter Breiner sa ohradil, že nevie, či po živom môžu nazvať školu, že to nevie. Ministerstvo nám napísalo, že to nie je možné, lebo živý človek môže čokoľvek ešte v živote urobiť, nehovorím teraz o mene, o žiadnom, môže fetovať, môže drogovať, môže čokoľvek, môže urobiť hanbu. Toto bol najväčší problém. Okamžite prišiel Denník N, Plus sedem dní a všetci, že Vaľová preto nechcela, lebo kedysi Breiner niečo povedal o SMER-e. Všetky tie učiteľky už stáli na Slušnom Slovensku a celé Slušné Slovensko kričalo, čo všetko sa deje v meste. Ale ja teraz poviem, chodím so vztýčenou hlavou. Viete prečo? Lebo ľudia začínajú pozerať a vidia, čo dokázal zlepenec siedmich strán a liberáli. Takže chcem jedno povedať. Ako to myslíte vážne? Máte svojich zástupcov v regióne. Len teraz tie médiá mlčia, lebo sú pod vašou kuratelou. Tak vám poviem, čo sa deje. Navyšujú si nehorázne primátori, Vallo v Bratislave 6-tisíc eur, nehorázne si poslanci navyšujú, o 60 až 80 % si navyšujú príjmy. A pán Viskupič neklamal, čo povedal. To sa mi páčilo, pán Viskupič. Viete, keď zvýšime dôchodky, kto to zaplatí? No vy, občania. Presne takto to vy robíte. Presne takto to robíte v regiónoch. Navyšujete odpad, navyšujete dane, navyšujete poplatky ľuďom. U nás konkrétne o 68 percent. Ale na prvom zasadaní viete, čo urobil liberálny zlepenec, ktorý má tri štvrtiny parlamentu? Na prvé zasadanie si hneď navýšili odmeny o 68 %, aby nikto nevedel, rýchlo a potichu. Toto sa deje v regiónoch. A ďalej. Nemajú z čoho platiť faktúry, pretože napríklad kritizovali, ja len z toho, čo ja som prežila, kritizovali, že mám veľa zamestnancov na úrade. Oni z 85 zvýšili na 140. Viete, o koľko si navýšili mzdy tohto roku? O 330-tisíc eur. Kritizovali v Humennom, že je zlá doprava. Lebo takú dopravu som nazmluvnila. Viete, čo urobili, keď sadli do stoličky? Chceli podpísať dopravcovi na desať rokov, v živote som na desať rokov zmluvu nepodpísala, a navýšili o 170-tisíc eur služby ročne. Toto je váš výsledok. A preto to legislatívne skrátené konanie. Ukážte, že to, čo sa robí v regiónoch, tá hanba, kde sa zvyšujú odmeny nehorázne, kde sa ľuďom zvyšujú dane, poplatky za byty, za odpad, za všetko, ukážte, že vy to fakt myslíte s tým sociálnym štátom. Nie vztýčením prostredníka, ani to neviem pomenovať, lebo ja to nerobím. Ale zoberte ukazovák a stlačte a povedzte, áno, my sme tí zodpovední a my vám, občania, takisto to myslíme vážne, ako to myslí ten SMER, lebo nikto nevie, kto ešte bude vo vláde. To ešte nikto nevie. Ten účet nám vystavia občania. Ale to, čo som vám prečítala, je to možno 40 mld., ktoré ste nám nechali, ako povedal pán Viskupič. A to nebola mína, ale to bolo neutrálna bomba, ktorú SMER musel vyrovnať. Ďakujem.